ΚΑΝΟΝΙΣΜΟΣ (ΕΚ) αριθ. 728/97 ΤΗΣ ΕΠΙΤΡΟΠΗΣ της 24ης Απριλίου 1997 σχετικά με την ανακατανομή των ποσοτήτων ποσοτικών ποσοστώσεων του 1996 που δεν έχουν χρησιμοποιηθεί, που θα εφαρμοστούν σε ορισμένα προϊόντα καταγωγής Λαϊκής Δημοκρατίας της Κίνας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 520/94 του Συμβουλίου, της 7ης Μαρτίου 1994, για τη θέσπιση κοινοτικής διαδικασίας διαχείρισης των ποσοτικών ποσοστώσεων (1), όπως τροποποιήθηκε από τον κανονισμό (ΕΚ) αριθ. 138/96 (2), και ιδίως το άρθρο 2 παράγραφος 5 και τα άρθρα 14 και 24,

Εκτιμώντας:

ότι το Συμβούλιο, με τον κανονισμό (ΕΚ) αριθ. 519/94, της 7ης Μαρτίου 1994, σχετικά με το κοινό καθεστώς εισαγωγών που εφαρμόζεται έναντι ορισμένων τρίτων χωρών και με τον οποίο καταργούνται οι κανονισμοί (ΕΟΚ) αριθ. 1765/82, (ΕΟΚ) αριθ. 1766/82 και (ΕΟΚ) αριθ. 3420/83 (3), όπως τροποποιήθηκε τελευταία από τον κανονισμό (ΕΚ) αριθ. 1987/96 (4), εισήγαγε έναντι της Λαϊκής Δημοκρατίας της Κίνας ορισμένες ετήσιες ποσοτικές ποσοστώσεις που αναφέρονται στο παράρτημα ΙΙ του εν λόγω κανονισμού και όρισε ότι η διαχείρισή τους πρέπει να γίνεται κατ' εφαρμογή των διατάξεων του κανονισμού (ΕΚ) αριθ. 520/94 7

ότι, κατά συνέπεια, η Επιτροπή εξέδωσε τον κανονισμό (ΕΚ) αριθ. 738/94 (5), όπως τροποποιήθηκε τελευταία από τον κανονισμό (ΕΚ) αριθ. 983/96 (6), που καθορίζει τις γενικές διατάξεις εφαρμογής του κανονισμού (ΕΚ) αριθ. 520/94 7 ότι αυτές οι διατάξεις εφαρμόζονται στη διαχείριση των προαναφερομένων ποσοστώσεων με την επιφύλαξη των διατάξεων του παρόντος κανονισμού 7

ότι, σύμφωνα με το άρθρο 20 του κανονισμού (ΕΚ) αριθ. 520/94, οι αρμόδιες αρχές των κρατών μελών ανακοίνωσαν στην Επιτροπή τις ποσότητες των ποσοστώσεων προς εφαρμογή το 1996, που έχουν χορηγηθεί αλλά δεν έχουν χρησιμοποιηθεί 7

ότι δεν κατέστη δυνατό να ανακατανεμηθούν έγκαιρα οι ποσότητες που έπρεπε να χρησιμοποιηθούν πριν από το τέλος του έτους ποσόστωσης 1996 7

ότι, μετά την εξέταση των στοιχείων που λήφθηκαν για κάθε ένα από τα εν λόγω προϊόντα φαίνεται ότι πρέπει να ανακατανεμηθούν το 1997 οι ποσότητες που δεν χρησιμοποιήθηκαν το 1996 μέχρι των ποσών που αναφέρονται στο παράρτημα Ι του παρόντος κανονισμού 7

ότι, μετά από εξέταση των διαφόρων μεθόδων διαχείρισης που προβλέπονται από τον κανονισμό (ΕΚ) αριθ. 520/94, είναι σκόπιμο να επιλεγεί η μέθοδος που βασίζεται στο να λαμβάνονται υπόψη οι παραδοσιακές ροές του εμπορίου 7 ότι, κατ' εφαρμογή της μεθόδου αυτής, οι δόσεις των ποσοστώσεων διαιρούνται σε δύο μέρη, από τα οποία το ένα αφορά τους παραδοσιακούς εισαγωγείς και το άλλο τους λοιπούς αιτούντες 7

ότι η κτηθείσα πείρα αποδεικνύει ότι η μέθοδος αυτή φαίνεται η καταλληλότερη προκειμένου να εξασφαλίζεται η συνέχεια των εμπορικών συναλλαγών για τους ενδιαφερόμενους κοινοτικούς εισαγωγείς και να αποφεύγονται διαταραχές στις ροές του εμπορίου 7

ότι οι ανακατανεμηθείσες βάσει του παρόντος κανονισμού ποσότητες πρέπει να διανεμηθούν σύμφωνα με τα ίδια κριτήρια που χρησιμοποιήθηκαν για την κατανομή των ποσοστώσεων του 1997 7

ότι πρέπει να διατηρηθεί, για την απόδοση του τμήματος της ποσόστωσης που προορίζεται για τους παραδοσιακούς εισαγωγείς, η περίοδος αναφοράς 1994 που εφαρμόσθηκε για την κατανομή των ποσοστώσεων 1997, δεδομένου ότι εξακολουθεί να είναι αντιπροσωπευτική της κανονικής τάσης των εμπορικών ροών για τα εν λόγω προϊόντα 7 ότι, συνεπώς, οι παραδοσιακοί εισαγωγείς πρέπει να αποδείξουν ότι έχουν πραγματοποιήσει εισαγωγές προϊόντων καταγωγής Κίνας που αποτελούν αντικείμενο των εν λόγω ποσοστώσεων κατά το 1994 7

ότι είναι σκόπιμο να απλοποιηθούν οι διατυπώσεις που οφείλουν να διεκπεραιώσουν οι παραδοσιακοί εισαγωγείς που είναι ήδη κάτοχοι άδειας εισαγωγής η οποία εκδόθηκε κατά την κατανομή των κοινοτικών ποσοστώσεων του 1997 7 ότι οι αρμόδιες διοικητικές αρχές διαθέτουν ήδη αποδεικτικά έγγραφα για κάθε παραδοσιακό εισαγωγέα όσον αφορά τις εισαγωγές που πραγματοποιήθηκαν το 1994 7 ότι, συνεπώς, αρκεί οι εν λόγω εισαγωγείς να επισυνάπτουν στη νέα αίτηση χορήγησης αδείας αντίγραφο της προηγούμενης αδείας των 7

ότι, για την κατανομή του τμήματος εκείνου της ποσόστωσης που προορίζεται για τους λοιπούς εισαγωγείς, πρέπει να λαμβάνονται τα απαραίτητα μέτρα ώστε να δημιουργούνται οι καλύτερες συνθήκες για τη βέλτιστη κατανομή και χρησιμοποίηση των ποσοστώσεων 7 ότι φαίνεται σωστό, γι' αυτό το σκοπό, να προβλεφθεί μία κατανομή του τμήματος αυτού κατ' αναλογία των ποσοστώσεων που ζητήθηκαν, με βάση την ταυτόχρονη εξέταση των αιτήσεων αδειών εισαγωγής που πράγματι κατατέθηκαν, ενώ η πρόσβαση στο τμήμα αυτό θα προορίζεται αποκλειστικά για τους εισαγωγείς που μπορούν να αποδείξουν ότι έχουν λάβει και έχουν χρησιμοποιήσει άδεια εισαγωγής, κατά το 80 % τουλάχιστον, για το συγκεκριμένο προϊόν κατά το έτος ποσόστωσης 1996 και για τους εισαγωγείς που δεν έλαβαν άδεια εισαγωγής για το συγκεκριμένο προϊόν κατά το έτος ποσόστωσης 1996 7 ότι φαίνεται ακόμα σωστό να περιοριστεί σε προκαθορισμένη ποσότητα/αξία το ποσό που μπορεί να ζητήσει κάθε μη παραδοσιακός εισαγωγέας 7

ότι, για τους σκοπούς της κατανομής των ποσοστώσεων, είναι σκόπιμο να ορίζεται η προθεσμία υποβολής, εκ μέρους των παραδοσιακών και λοιπών εισαγωγέων, των αιτήσεων για άδεια εισαγωγής 7

ότι, με σκοπό τη βέλτιστη χρησιμοποίηση των ποσοστώσεων, πρέπει οι αιτήσεις αδείας οι σχετικές με εισαγωγές υποδημάτων που υπόκεινται σε ποσοστώσεις οι οποίες αναφέρονται σε περισσότερους κωδικούς της συνδυασμένης ονοματολογίας να διευκρινίζουν τις ποσότητες που ζητούνται για κάθε κωδικό 7

ότι τα κράτη μέλη οφείλουν να ενημερώνουν την Επιτροπή σχετικά με τις υποβαλλόμενες σ' αυτά αιτήσεις αδειών εισαγωγής σύμφωνα με τη διαδικασία που προβλέπει το άρθρο 8 του κανονισμού (ΕΚ) αριθ. 520/94 7 ότι τα στοιχεία σχετικά με τις παλαιότερες εισαγωγές των παραδοσιακών εισαγωγέων πρέπει να κατανεμηθούν ανά έτος αναφοράς και να εκφρασθούν σύμφωνα με τη μονάδα της αντίστοιχης ποσόστωσης 7 ότι, όταν η ποσόστωση καθορίζεται σε Ecu, η ισοτιμία του νομίσματος στο οποίο εκφράζονται οι παλαιότερες εισαγωγές υπολογίζεται σύμφωνα με το άρθρο 18 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως του κοινοτικού τελωνειακού κώδικα (7), όπως τροποποιήθηκε τελευταία από τον κανονισμό (ΕΚ) αριθ. 82/97 (8) 7

ότι, λαμβανομένων υπόψη των ιδιαίτερων χαρακτηριστικών των εμπορικών συναλλαγών που αφορούν τα προϊόντα που υπόκεινται σε ποσοστώσεις, και ιδίως του χρόνου μεταφοράς των εμπορευμάτων, αλλά επίσης της ανάγκης να αποφεύγεται κάθε κίνδυνος υπερβολικής σώρευσης εισαγωγών, κρίνεται σκόπιμο να καθορισθεί ότι οι άδειες εισαγωγής λήγουν στις 30 Νοεμβρίου 1997 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη που διατύπωσε η επιτροπή διαχείρισης των ποσοστώσεων που συστάθηκε με το άρθρο 22 του κανονισμού (ΕΚ) αριθ. 520/94,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με τον παρόντα κανονισμό ορίζονται οι ειδικές διατάξεις για την ανακατανομή το 1997 των ποσοτήτων των ποσοτικών ποσοστώσεων που αναφέρονται στο παράρτημα ΙΙ του κανονισμού (ΕΚ) αριθ. 519/94, οι οποίες δεν χρησιμοποιήθηκαν το έτος ποσόστωσης 1996.

Οι ποσότητες που δεν χρησιμοποιήθηκαν το έτος ποσόστωσης 1996 ανακατανέμονται μέχρι των ποσοτήτων ή των αξιών που αναφέρονται στο παράρτημα Ι του παρόντος κανονισμού.

Ο κανονισμός (ΕΚ) αριθ. 738/94, για τον καθορισμό των διατάξεων εφαρμογής του κανονισμού (ΕΚ) αριθ. 520/94, εφαρμόζεται με την επιφύλαξη των ειδικών διατάξεων του παρόντος κανονισμού.

Άρθρο 2

1. Οι αναφερόμενες στο άρθρο 1 ποσοτικές ποσοστώσεις πρέπει να χορηγούνται σύμφωνα με τη μέθοδο που βασίζεται στις παραδοσιακές ροές του εμπορίου, όπως αναφέρει το άρθρο 2 παράγραφος 2 στοιχείο α) του κανονισμού (ΕΚ) αριθ. 520/94.

2. Το τμήμα κάθε ποσοτικής ποσοστώσεως που προορίζεται, αντίστοιχα, για τους παραδοσιακούς εισαγωγείς και άλλους εισαγωγείς εμφαίνεται στο παράρτημα ΙΙ του παρόντος κανονισμού.

3. Το τμήμα που προορίζεται για τους μη παραδοσιακούς εισαγωγείς αποδίδεται βάσει της μεθόδου κατανομής ανάλογα με τις αιτούμενες ποσότητες, χωρίς ωστόσο το ποσό ή η αξία που θα ζητήσει ενδεχομένως κάθε εισαγωγέας να μπορεί να υπερβαίνει το ποσό ή την αξία που αναφέρεται στο παράρτημα ΙΙΙ του παρόντος κανονισμού. Μπορούν να υποβάλουν αίτηση για χορήγηση αδείας εισαγωγής για συγκεκριμένο προϊόν μόνον οι εισαγωγείς που δύνανται να αποδείξουν ότι έχουν εισαγάγει το 80 % τουλάχιστον της ποσότητας/αξίας του προϊόντος για το οποίο τους έχει χορηγηθεί άδεια εισαγωγής σύμφωνα με τους κανονισμούς (ΕΚ) αριθ. 2319/95 (9) ή/και (ΕΚ) αριθ. 899/96 (10) της Επιτροπής, και οι εισαγωγείς που δηλώνουν ότι δεν έχουν λάβει άδεια σύμφωνα με τους κανονισμούς (ΕΚ) αριθ. 2319/95 ή/και (ΕΚ) αριθ. 899/96.

Άρθρο 3

Οι αιτήσεις για χορήγηση άδειας εισαγωγής κατατίθενται από την επομένη της δημοσίευσης του παρόντος κανονισμού στην Επίσημη Εφημερίδα των Ευρωπαϊκών Κοινοτήτων μέχρι τις 24 Μαΐου 1997, στις 15.00, ώρα Βρυξελλών, στις αρμόδιες διοικητικές υπηρεσίες που αναφέρονται στο παράρτημα Ι του κανονισμού (ΕΚ) αριθ. 738/94.

Άρθρο 4

1. Για τη συμμετοχή στο τμήμα κάθε ποσόστωσης που προορίζεται για τους παραδοσιακούς εισαγωγείς, θεωρούνται ως τέτοιοι οι εισαγωγείς που μπορούν να αποδείξουν ότι έχουν πραγματοποιήσει εισαγωγές κατά το ημερολογιακό έτος 1994.

2. Τα αποδεικτικά που αναφέρονται στο άρθρο 7 του κανονισμού (ΕΚ) αριθ. 520/94 πρέπει να κάνουν μνεία της θέσης σε ελεύθερη κυκλοφορία, κατά το ημερολογιακό έτος 1994, προϊόντων, καταγωγής Λαϊκής Δημοκρατίας της Κίνας, που καλύπτονται από την ποσόστωση για την οποία υποβλήθηκε αίτηση.

3. Εναλλακτικά προς τα αποδεικτικά που αναφέρονται στο άρθρο 7 πρώτο εδάφιο του κανονισμού (ΕΚ) αριθ. 520/94:

- ο αιτών δύναται να επισυνάπτει στην αίτηση χορήγησης άδειας έγγραφα που έχουν συντάξει και επικυρώσει οι αρμόδιες εθνικές αρχές βάσει των τελωνειακών στοιχείων που αυτές διαθέτουν, ως αποδεικτικά των εισαγωγών του σχετικού προϊόντος κατά το ημερολογιακό έτος 1994, οι οποίες πραγματοποιήθηκαν είτε από τον ίδιο είτε, κατά περίπτωση, από τον οικονομικό φορέα του οποίου τις δραστηριότητες έχει αναλάβει,

- ο αιτών που διαθέτει ήδη άδεια εισαγωγής που έχει εκδοθεί για το 1997 βάσει του κανονισμού (ΕΚ) αριθ. 1657/96 της Επιτροπής (11), για τα προϊόντα που καλύπτει η αίτηση άδειας, δύναται να επισυνάπτει στην αίτηση άδειας αντίγραφο της προηγούμενης άδειας. Στην περίπτωση αυτή, ο αιτών αναφέρει στην αίτηση άδειας τη συνολική αξία των εισαγωγών του εν λόγω προϊόντος που πραγματοποίησε κατά τη διάρκεια του έτους της περιόδου αναφοράς.

4. Το άρθρο 18 του κανονισμού (ΕΟΚ) αριθ. 2913/92 εφαρμόζεται, κατά περίπτωση, για τα αποδεικτικά που έχουν συμπληρωθεί σε εθνικό νόμισμα.

Άρθρο 5

Τα κράτη μέλη κοινοποιούν στην Επιτροπή, το αργότερο μέχρι τις 7 Ιουνίου 1997, στις 10.00, ώρα Βρυξελλών, τις πληροφορίες για τον αριθμό και τη συνολική ποσότητα των αιτήσεων αδειών εισαγωγής καθώς και, για τις αιτήσεις που υποβάλλονται από παραδοσιακούς εισαγωγείς, την ποσότητα των παλαιότερων εισαγωγών που πραγματοποιήθηκαν από τους παραδοσιακούς εισαγωγείς κατά τη διάρκεια του έτους της περιόδου αναφοράς που αναφέρεται στο άρθρο 4 παράγραφος 1 του παρόντος κανονισμού.

Άρθρο 6

Το αργότερο μέχρι τις 12 Ιουνίου 1997, η Επιτροπή εγκρίνει τα ποσοτικά κριτήρια βάσει των οποίων πρέπει να ικανοποιούνται οι αιτήσεις των εισαγωγέων από τις αρμόδιες εθνικές υπηρεσίες.

Άρθρο 7

Οι άδειες εισαγωγής ισχύουν μέχρι τις 30 Νοεμβρίου 1997. Η ισχύς δεν μπορεί να παραταθεί.

Άρθρο 8

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Απριλίου 1997.

Για την Επιτροπή

Leon BRITTAN

Αντιπρόεδρος

(1) ΕΕ αριθ. L 66 της 10. 3. 1994, σ. 1.

(2) ΕΕ αριθ. L 21 της 27. 1. 1996, σ. 6.

(3) ΕΕ αριθ. L 67 της 10. 3. 1994, σ. 89.

(4) ΕΕ αριθ. L 250 της 2. 10. 1996, σ. 1.

(5) ΕΕ αριθ. L 87 της 31. 3. 1994, σ. 47.

(6) ΕΕ αριθ. L 131 της 1. 6. 1996, σ. 47.

(7) ΕΕ αριθ. L 302 της 19. 10. 1992, σ. 1.

(8) ΕΕ αριθ. L 17 της 21. 1. 1997, σ. 1.

(9) ΕΕ αριθ. L 234 της 3. 10. 1995, σ. 16.

(10) ΕΕ αριθ. L 121 της 21. 5. 1996, σ. 8.

(11) ΕΕ αριθ. L 210 της 20. 8. 1996, σ. 12.

ΠΑΡΑΡΤΗΜΑ Ι

Ποσά/αξίες των ποσοτήτων προς ανακατανομή

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

Κατανομή των ποσοστώσεων

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

Μέγιστη ποσότητα που μπορεί να ζητηθεί από κάθε εισαγωγέα πλην των παραδοσιακών

>ΘΕΣΗ ΠΗΝΑΚΑ>